CELEX: C2007/140/25
Language: et
Date: 2007-06-23 00:00:00
Title: Kohtuasi C-209/07: Eelotsusetaotlus, mille esitas Supreme Court (Iirimaa) 20. aprillil 2007 — The Competition Authority versus Beef Industry Development Society Ltd, Barry Brothers (Carrigmore) Meats Ltd

23.6.2007   
            
            
               ET
            
            
               Euroopa Liidu Teataja
            
            
               C 140/15
            
         Eelotsusetaotlus, mille esitas Supreme Court (Iirimaa) 20. aprillil 2007 — The Competition Authority versus Beef Industry Development Society Ltd, Barry Brothers (Carrigmore) Meats Ltd
   (Kohtuasi C-209/07)
   (2007/C 140/25)
   Kohtumenetluse keel: inglise
   Eelotsusetaotluse esitanud kohus
   Supreme Court
   Põhikohtuasja pooled
   
      Hageja: The Competition Authority
   
      Kostja: Beef Industry Development Society Ltd, Barry Brothers (Carrigmore) Meats Ltd
   Eelotsuse küsimused
   Kui kohus on lugenud tõendatuks, et:
   
               a)
            
            
               veiseliha töötlemise tööstusharus esineb ülevõimsus, mis suurima läbilaskevõime puhul on ligikaudu 32 %;
            
         
               b)
            
            
               sellel ülevõimsusel on keskpikas perspektiivis väga tõsised tagajärjed tööstusharu kasumlikkusele;
            
         
               c)
            
            
               kuigi on teada, et ülejäägi nõuete mõju ei ole veel olulisel määral tunda andnud, on sõltumatud konsultandid leidnud, et tavalised turumeetmed ülevõimsust tõenäoliselt ei kõrvalda, kuid aja jooksul põhjustab ülevõimsus märkimisväärseid kahjusid ning lõpuks töötlejate ja ettevõtete tegevuse lõpetamise selles tootmisharus;
            
         
               d)
            
            
               veiseliha töötlejad, kes esindavad ligikaudu 93 % selle tootmisharu veiseliha turust, on leppinud kokku astuda samme ülevõimsuse kõrvaldamiseks ning on valmis maksma tasu, et rahastada makseid töötlejatele, kes on valmis tootmist lõpetama;
            
         ja need töötlejad, kelle hulka kuulub kümme äriühingut, on moodustanud juriidilise isiku („ühing”), mille eesmärk on rakendada järgmiste tunnustega kokkulepet:
   
               1.
            
            
               ettevõtted (nn „lahkujad”), kes tapavad ja töötlevad aastas 420 000 looma, mis vastab ligikaudu 25 % olemasolevast tootmismahust, sõlmivad ülejäänud ettevõtjatega (nn „jätkajad”) kokkuleppe lõpetada oma tegevus selles tootmisharus ja täita järgmisi tingimusi;
            
         
               2.
            
            
               lahkujad allkirjastavad kaheks aastaks konkurentsikeelu seoses kariloomade töötlemisega kogu Iirimaa saarel;
            
         
               3.
            
            
               lahkujate ettevõtete tegevus lõpetatakse;
            
         
               4.
            
            
               tegevuse lõpetanud ettevõtetega seotud maad ei kasutata viie aasta jooksul veiseliha töötlemiseks;
            
         
               5.
            
            
               lahkujatele makstakse mitmes osas hüvitist laenudest, mida jätkajad annavad ühingule;
            
         
               6.
            
            
               kõik jätkajad maksavad ühingule vabatahtlikku tasu summas 2 eurot iga tavapärase protsendi sisse mahtuva tapetud looma kohta ja 11 eurot iga seda numbrit ületava karilooma kohta;
            
         
               7.
            
            
               maksu kasutatakse jätkajate laenude tagasimaksmiseks; maksu tasumine lõpeb, kui laenud on tagastatud;
            
         
               8.
            
            
               lahkujate seadmed veiseliha esmaseks töötlemiseks müüakse ainult jätkajatele tagavaraseadmeteks või varuosadeks või müüakse väljaspoole Iirimaad;
            
         
               9.
            
            
               jätkajate vabadust otsustada tootmise, hindade, müügitingimuste, impordi ja ekspordi, tootmisvõimsuse suurendamise ja muude küsimuste üle ei piirata,
            
         ning ollakse nõus sellega, et niisugune leping võib märkimisväärselt mõjutada liikmesriikidevahelist kaubandust EÜ artikli 81 lõike 1 tähenduses, siis kas sellise kokkuleppe eesmärgiks, vaadelduna eraldi tema tagajärjest, tuleb pidada konkurentsi takistamist, piiramist või kahjustamist ühisturu piires, mistõttu see on vastuolus EÜ asutamislepingu artikli 81 lõikega 1?